b'\n_START_ARTICLE_\nBernoullijev poskus\n_START_PARAGRAPH_\nBernoullijev poskus je v teoriji verjetnosti in statistiki poskus, katerega izzid je slu\xc4\x8dajen, mo\xc5\xbena pa sta samo dva izzida, ki ju imenujemo uspeh in neuspeh (lahko tudi da in ne). Mno\xc5\xbeica slu\xc4\x8dajnih spremenljivk lahko zavzame samo dve vrednosti. Re\xc4\x8demo, da se slu\xc4\x8dajna spremenljivka podreja Bernoullijevi porazdelitvi._NEWLINE_Poskus se imenuje po \xc5\xa1vicarskem matematiku Jakobu Bernoulliju (1654 \xe2\x80\x93 1705).\n_START_SECTION_\nZgledi\n_START_PARAGRAPH_\nNajenostavnej\xc5\xa1i je zgled metanja pravilnega kovanca. Kovanec lahko pade tako, da ka\xc5\xbee glavo ali \xc5\xa1tevilko, kar nam predstavlja uspeh in neuspeh (v skladu z dogovorom)._NEWLINE_Drugi zgled je \xc5\xbeara (posoda) v kateri imamo dve vrsti kroglic, na primer bele in \xc4\x8drne. \xc4\x8ce vzamemo kroglico iz \xc5\xbeare, je ta lahko bela ali \xc4\x8drna._NEWLINE_Zaporedno neodvisno izvajanje Bernoullijevih poskusov imenujemo tudi Bernoullijev proces.'